CELEX: 32010D0383
Language: et
Date: 2010-06-29 00:00:00
Title: 2010/383/: Nõukogu otsus, 29. juuni 2010 , seisukoha kohta, mille Euroopa Liit võtab EMP Ühiskomitees EMP lepingu protokolli nr 31 (koostöö kohta teatavates valdkondades väljaspool nelja vabadust) eelarveridade muutmise suhtes

10.7.2010   
            
            
               ET
            
            
               Euroopa Liidu Teataja
            
            
               L 175/34
            
         NÕUKOGU OTSUS,
   29. juuni 2010,
   seisukoha kohta, mille Euroopa Liit võtab EMP Ühiskomitees EMP lepingu protokolli nr 31 (koostöö kohta teatavates valdkondades väljaspool nelja vabadust) eelarveridade muutmise suhtes
   (2010/383/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 114 ja artikli 218 lõiget 9,
   võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakenduskorra kohta, (1) eriti selle artikli 1 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               EMP lepingu protokollis nr 31 on esitatud sätted Euroopa Liidu ja EMP EFTA riikide koostöö kohta väljaspool nelja vabadust.
            
         
               (2)
            
            
               On asjakohane jätkata ka pärast 31. detsembrit 2009 lepinguosaliste koostööd siseturu rakendamiseks, toimimiseks ja selle arendamiseks Euroopa Liidu üldeelarvest rahastatavate liidu meetmete raames. Kõnealune koostöö hõlmab järgmist nelja eelarverida:
               12 01 04 01 Siseturu rakendamine ja arendamine – Halduskorralduskulud;
               12 02 01 Siseturu rakendamine ja arendamine;
               02 03 01 Siseturu toimimine ja selle arendamine eelkõige teavitamise, tõendamise ja valdkondliku lähendamise küsimustes;
               02 01 04 01 Siseturu toimimine ja selle arendamine eelkõige teavitamise, tõendamise ja valdkondliku lähendamise küsimustes – Halduskorralduskulud.
            
         
               (3)
            
            
               EMP lepingu protokolli nr 31 tuleks seetõttu vastavalt muuta. On asjakohane kehtestada seisukoht, mille Euroopa Liit võtab EMP Ühiskomitees,
            
         ON VASTU VÕTNUD KÄESOLEVA OTSUSE:
   Ainus artikkel
   Seisukoht, mille liit võtab EMP Ühiskomitees EMP lepingu protokolli nr 31 (koostöö kohta teatavates valdkondades väljaspool nelja vabadust) kavandatud muutmise suhtes, on kiita heaks käesolevale otsusele lisatud EMP Ühiskomitee otsuse eelnõu.
   
      Luxembourg, 29. juuni 2010
      
         
            Nõukogu nimel
         
         
            eesistuja
         
         E. ESPINOSA
      
   
   
      (1)  EÜT L 305, 30.11.1994, lk 6.
   
      LISA
      
         EELNÕU
         EMP ÜHISKOMITEE OTSUS
         nr ,
         ,
         millega muudetakse Euroopa Majanduspiirkonna lepingu protokolli nr 31 koostöö kohta teatavates valdkondades väljaspool nelja vabadust
         EMP ÜHISKOMITEE,
         võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artikleid 86 ja 98,
         ning arvestades järgmist:
         
                     (1)
                  
                  
                     Lepingu protokolli nr 31 on muudetud EMP Ühiskomitee 3. juuli 2009. aasta otsusega nr 93/2009 (1).
                  
               
                     (2)
                  
                  
                     On asjakohane jätkata lepinguosaliste koostööd siseturu rakendamiseks, toimimiseks ja selle arendamiseks Euroopa Liidu üldeelarvest rahastatavate liidu meetmete raames.
                  
               
                     (3)
                  
                  
                     Seetõttu tuleks muuta lepingu protokolli nr 31, et kõnealune laiendatud koostöö saaks jätkuda ka pärast 31. detsembrit 2009,
                  
               ON VASTU VÕTNUD KÄESOLEVA OTSUSE:
         Artikkel 1
         Lepingu protokolli nr 31 artiklit 7 muudetakse järgmiselt:
         
                     1)
                  
                  
                     lõikes 6 asendatakse sõnad „2004., 2005., 2006., 2007., 2008. ja 2009. aasta” sõnadega „2004., 2005., 2006., 2007., 2008., 2009. ja 2010. aasta”;
                  
               
                     2)
                  
                  
                     lõikes 7 asendatakse sõnad „2006., 2007., 2008. ja 2009. aasta” sõnadega „2006., 2007., 2008., 2009. ja 2010. aasta”;
                  
               
                     3)
                  
                  
                     lõikes 8 asendatakse sõnad „aastad 2008 ja 2009” sõnadega „aastad 2008, 2009 ja 2010”.
                  
               Artikkel 2
         Käesolev otsus jõustub päeval, mis järgneb EMP Ühiskomitee viimasele teavitamisele vastavalt lepingu artikli 103 lõikele 1 (2).
         Otsust kohaldatakse alates 1. jaanuarist 2010.
         Artikkel 3
         Käesolev otsus avaldatakse Euroopa Liidu Teataja EMP osas ja EMP kaasandes.
         
            Brüssel,
            
               
                  EMP Ühiskomitee nimel
               
               
                  eesistuja
               
            
            
               
                  EMP Ühiskomitee
               
               
                  sekretärid
               
            
         
      
      
         (1)  ELT L 277, 22.10.2009, lk 49.
      
         (2)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.].